รองนายกเทศมนตรีตำบลห้วยยอด ลงพื้นที่เยี่ยมและให้กำลังใจบุคลกรด้านสาธารณสุข ตรวจATKนักเรียนร.ร.ห้วยยอดกลึงวิทยาคาร เปิดเรียนOn siteวันแรก

วันนี้ (7 ก.พ.65) เวลา 08.30น. ที่โรงเรียนห้วยยอดกลึงวิทยาคาร นายสมศักดิ์ เรืองอุดมโชคชัย รองนายกเทศมนตรีตำบลห้วยยอด พร้อมนายวิโรจน์ ฤทธิ์ชู ผู้อำนวยการกองสวัสดิการสังคม รักษาการแทนผู้อำนวยการกองสาธารณสุขและสิ่งแวดล้อม ลงพื้นที่เยี่ยมและให้กำลังใจ บุคลากรด้านสาธารณสุข กองสาธารณสุขและสิ่งแวดล้อม เทศบาลตำบลห้วยยอด ในการลงพื้นดำเนินการตรวจคัดกรองโควิด-19 ด้วยชุดตรวจATK(Antigen Test Kit) แก่นักเรียนโรงเรียนห้วยยอดกลึงวิทยาคาร และบุคลากรครูโรงเรียนฯในโอกาสเปิดการเรียนการสอนในรูปแบบ On site เป็นวันแรก

ในการนี้ นายดุสิต ลัคนาศิโรรัตน์ รองผู้อำนวยการสำนักงานเขตพื้นที่การศึกษาประถมศึกษาตรัง เขต 2 ได้ลงพื้นที่ตรวจดูความเรียบร้อยและให้กำลังใจแก่คณะครู นักเรียน บุคลากรทางด้านสาธารณสุขฯ โดยมีนางทิพยวรรณ จันดี ผู้อำนวยการโรงเรียนห้วยยอดกลึงวิทยาคาร พร้อมคณะครูให้การต้อนรับ

อย่างไรก็ดีตามแผนการเปิดภาคเรียนต่างๆนั้น ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (โควิด19) หรือ ศบค. มีเงื่อนไข 5 ข้อ สำหรับรองรับการเปิดเรียนในระดับมัธยมศึกษาและอาชีวศึกษา ประกอบด้วย 1.การปฏิบัติตามมาตรการกระทรวงศึกษาธิการฉบับที่ 32 มาตรการหลัก + มาตรการเสริม + มาตรการเข้ม 2.ประกาศกระทรวงสาธารณสุขมาตรการ DMHT-RT 3.ครูและบุคลากรต้องได้รับวัคซีน 100% 4.นักเรียนต้องได้รับวัคซีนครบสองเข็ม 85% และ 5. ผู้อาศัยในครอบครัว(กลุ่ม608)ต้องได้รับวัคซีนครบทุกคน

พิมมาส จันทร์ผ่อง/นักประชาสัมพันธ์ชำนาญการ/ข่าว

7 กุมภาพันธ์ 2565